24 mistænkte pirater om bord på det nordjyske krigsskib Esbern Snare udleveres til retsforfølgelse i Kenya. Udenrigsministeriet oplyser, at anklagemyndigheden i Kenya har meddelt, at Kenya er parat til at modtage alle 24 med henblik på at stille dem for retten. - Jeg er overordentlig tilfreds med, at det nu er lykkedes at få et tilsagn fra Kenya om, at de 24 mistænkte somaliske pirater på Esbern Snare vil blive retsforfulgt i Kenya, siger udenrigsminister Lene Espersen i en skriftlig kommentar.

Opsummering:
Danmark og Kenya har indgået en aftale om, at 24 mistænkte pirater på det frederikshavnske skib Esbern Snare retsforfølges i Kenya.